CELEX: 32019D2188
Language: sk
Date: 2019-12-11 00:00:00
Title: Rozhodnutie Politického a Bezpečnostného Výboru (SZBP) 2019/2188 z 11. decembra 2019 o vymenovaní vedúceho poradnej misie Európskej únie na podporu reformy sektora bezpečnosti v Iraku (EUAM Iraq) (EUAM Iraq/3/2019)

20.12.2019   
               
               
                  SK
               
               
                  Úradný vestník Európskej únie
               
               
                  L 330/50
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2019/2188
         z 11. decembra 2019
         o vymenovaní vedúceho poradnej misie Európskej únie na podporu reformy sektora bezpečnosti v Iraku (EUAM Iraq) (EUAM Iraq/3/2019)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady (SZBP) 2017/1869 zo 16. októbra 2017 o poradnej misii Európskej únie na podporu reformy sektora bezpečnosti v Iraku (EUAM Iraq) (1), a najmä na jeho článok 9 ods. 1,
         keďže:
         
                     (1)
                  
                  
                     Podľa článku 9 ods. 1 rozhodnutia (SZBP) 2017/1869 sa Politický a bezpečnostný výbor (PBV) poveruje, aby v súlade s článkom 38 tretím odsekom zmluvy prijímal príslušné rozhodnutia na účely vykonávania politickej kontroly a strategického usmerňovania poradnej misie Európskej únie na podporu reformy sektora bezpečnosti v Iraku (EUAM Iraq) vrátane rozhodnutia o vymenovaní vedúceho misie.
                  
               
                     (2)
                  
                  
                     Podľa článku 6 ods. 1 rozhodnutia (SZBP) 2017/1869 bol pán Markus RITTER vymenovaný za vedúceho misie EUAM Iraq.
                  
               
                     (3)
                  
                  
                     Rada 15. októbra 2018 prijala rozhodnutie (SZBP) 2018/1545 (2), ktorým sa mandát misie EUAM Iraq predlžuje do 17. apríla 2020.
                  
               
                     (4)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol 11. novembra 2019 vymenovať pána Christopha BUIKA za vedúceho misie EUAM Iraq od 1. januára 2020 do 17. apríla 2020,
                  
               PRIJAL TOTO ROZHODNUTIE:
         
            Článok 1
            Pán Christoph BUIK sa týmto vymenúva za vedúceho poradnej misie Európskej únie na podporu reformy sektora bezpečnosti v Iraku (EUAM Iraq) na obdobie od 1. januára 2020 do 17. apríla 2020.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 1. januára 2020.
         
         
            V Bruseli 11. decembra 2019
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 266, 17.10.2017, s. 12.
         
            (2)  Rozhodnutie Rady (SZBP) 2018/1545 z 15. októbra 2018, ktorým sa mení rozhodnutie (SZBP) 2017/1869 o poradnej misii Európskej únie na podporu reformy sektora bezpečnosti v Iraku (EUAM Iraq) (Ú. v. EÚ L 259, 16.10.2018, s. 31).